|  |  |
| --- | --- |
|  | **Az előterjesztést megtárgyalta:** |
|  | * Oktatási és Szociális Bizottság
 |
|  | *A határozati javaslatot törvényességi szempontból megvizsgáltam:* |
|  | */: Dr. Károlyi Ákos :/**jegyző* |

**ELŐTERJESZTÉS**

**Szombathely Megyei Jogú Város Közgyűlésének 2017. szeptember 14-i ülésére**

**Javaslat**

**Szombathely Megyei Jogú Város Ifjúsági Koncepciójának elfogadására**

Magyarország helyi önkormányzatairól szóló 2011. évi CLXXXIX. törvény 13. § (1) bekezdése a helyi közügyek, valamint a helyben biztosítható közfeladatok körében ellátandó helyi önkormányzati feladatok körébe sorolja többek között az ifjúsági ügyeket. Szombathely Megyei Jogú Város Közgyűlése az 51/2015. (II.26.) Kgy. számú határozatával elfogadta a Szent Márton Köpenye Szociális Programot. A megvalósítandó program egyik eleme egy komplex ifjúsági koncepció kidolgozása volt Szombathely Megyei Jogú Város felnövekvő generációja részére. A koncepció elkészítéséhez szükségszerű volt a helyi ifjúságügy újragondolása is.

Szombathely Megyei Jogú Város Közgyűlése Oktatási és Szociális Bizottságának 264/2015. (VI.17.) OSzB. számú határozata alapján a Millennium Intézet Alapítvány 2015. július 1. és 2015. december 15. között online kérdőíves lekérdezéssel, 5 élethelyzet szerinti alcsoportban elvégezte a kutatást, amelynek eredményeként Szombathely Megyei Jogú Város korosztályai vonatkozásában elkészült egy demográfiai elemzés, korcsoportokra bontott összefoglalókkal és egy vezetői tanulmánnyal.

Az empirikus adatokra építve, valamint Szombathely Megyei Jogú Város Közgyűlése Oktatási és Szociális Bizottságának 494/2015. (XII.09.) és 166/2016. (VI.07.) OSzB. számú határozatai alapján 2016. október 3. és 2016. október 5. között öt fókuszcsoportos interjú valósult meg, az ifjúságnak szolgáltató, a fiatalokkal foglalkozó szervezetek tevékenységének a feltérképezése céljából.

Szombathely Megyei Jogú Város Ifjúsági Koncepciója munkaanyagának megalkotásához jó alapot biztosítottak az elkészült dokumentumok. Minőségbiztosítási okokból irányadó volt a kormányzati stratégiai irányításról szóló 38/2012. (III.12.) Kormányrendelet. Szombathely Megyei Jogú Város Közgyűlése Oktatási és Szociális Bizottságának 369/2016. (XII.14.) OSzB számú határozata alapján a Szombathely Megyei Jogú Város Ifjúsági Koncepciója munkaanyagának elkészítésével megbízott Millenium Intézet Alapítvány a 2017. február 16-án létrejött vállalkozási szerződés 2. pontjában foglalt feladatokat egy eseti munkacsoport közreműködésével az alábbiak szerint elvégezte:

|  |  |  |
| --- | --- | --- |
| **Teljesítés dátuma** | **Szakmai teljesítés tartalma** | **Alátámasztó dokumentum** |
| 2017. március 28. | * Vállalkozó az ifjúság területén tevékenységet folytató szervezetek szakembereivel, egy munkacsoport keretén belül - a korábban elkészített - ifjúságkutatás, valamint fókuszcsoportos kutatás eredményeiről készített összefoglalók felhasználásával megalkotta Szombathely Megyei Jogú Város Ifjúsági Koncepciójának munkaanyagát.
* A koncepció munkaanyaga szakmai tartalmat nyújt az ifjúsági stratégia és a cselekvési terv meghatározásához, tartalmazza a ciklikus működést támogató minőségfejlesztési elemeket, amelyek lehetővé teszik a folyamat korrekcióját, rögzítik a monitorozás kereteit és az értékelés módszertanát, valamint aktívan hozzájárulnak a humánerőforrás fejlesztés, belső képzés tartalmi kialakításához.
* A koncepció munkaanyaga szerkezeti és szakmai szempontból megfelel a kormányzati stratégiai irányításról szóló 38/2012. (III.12.) Kormányrendeletben foglaltaknak.
 | 67079-14/2017. iktatási számú átadás-átvételi jegyzőkönyv és mellékletei |

Szombathely Megyei Jogú Város Közgyűlésének Oktatási és Szociális Bizottsága a 198/2017. (VI.14.) OSzB. számú határozatával elfogadta Szombathely Megyei Jogú Város Ifjúsági Koncepciójának munkaanyagát egyúttal azt 2017. július 1-31. között, egy hónap időtartamra online társadalmi vitára bocsátotta.

Az így elkészült Ifjúsági Koncepció az előterjesztés mellékletét képezi, amely a terjedelmére való tekintettel csak elektronikus formában kerül kiküldésre. Elérhetősége: <http://www.szombathely.hu/kozgyules/e-kozgyules/>.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék!

|  |  |
| --- | --- |
| **Szombathely, 2017. augusztus „ ”** |  |
|  | **/: Dr. Puskás Tivadar :/** |

**HATÁROZATI JAVASLAT**

**…/2017. (IX.14.) Kgy. számú határozat**

Szombathely Megyei Jogú Város Közgyűlése a „Javaslat Szombathely Megyei Jogú Város Ifjúsági Koncepciójának elfogadására” című előterjesztést megtárgyalta, és az alábbi döntéseket hozta:

1. A Közgyűlés Szombathely Megyei Jogú Város Ifjúsági Koncepcióját az előterjesztésben foglaltak szerint elfogadta.
2. A Közgyűlés felkéri az Oktatási és Szociális Bizottságot, hogy Szombathely Megyei Jogú Város Ifjúsági Koncepciója alapján fogadja el a 2017-2018. nevelési évre vonatkozó cselekvési tervre.

|  |  |
| --- | --- |
| **Felelős:** | Dr. Puskás Tivadar polgármesterKoczka Tibor alpolgármesterRettegi Attila, az Oktatási és Szociális Bizottság elnökeDr. Károlyi Ákos jegyző(a végrehajtás előkészítéséért:Dr. Bencsics Enikő, az Egészségügyi és Közszolgálati Osztály vezetője) |
| **Határidő:** | A határozat 1. pontja vonatkozásában: azonnalA határozat 2. pontja vonatkozásában: az Oktatási és Szociális Bizottság októberi ülése |